Diari Oficial de la Generalitat Valenciana


Sumari del DOGV 5820, del 04-08-2008 (2008/9549)

Informació pública de l'alternativa tècnica del procediment de concurs per al desplegament i execució, per gestió indirecta, del Programa d'Actuació Integrada de la Unitat d'Execució U-12, del Pla General d'Ordenació Urbana de Canals.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5820

Data del DOGV
:   04-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9549


Data del document
:   08-07-2008

Organisme emissor
:   Construcciones Guijarro, SA

Tipus de document
:   Informació Pública

Descriptors 

:   * Canals
    * pla d'urbanisme
    * empresa privada

Informació pública de l'alternativa tècnica del procediment de concurs per al desplegament i execució, per gestió indirecta, del Programa d'Actuació Integrada de la Unitat d'Execució U-12, del Pla General d'Ordenació Urbana de Canals. [2008/9549]  
En compliment del que establix l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desenvolupament i execució del programa d'actuació integrada, per mitjà de gestió indirecta, de la unitat d'execució número 12 del sòl urbanitzable del PGOU de Canals.  
L'inici del procediment de concurs i les bases particulars que regiran en el concurs per a la selecció d'agent urbanitzador del programa d'actuació integrada, per mitjà de gestió indirecta, de la unitat d'execució U-12, van ser publicades en el Diari Oficial de la Comunitat Valenciana número 5675, del 8 de gener de 2008, i enviades al Diari Oficial de la Unió Europea el dia 14 de febrer de 2008.  
La mercantil Construccions Guijarro, SA, codi d'identificació fiscal número A-46597050 i domicili social a Ontinyent (València), carretera de València, núm. 61, 2n, ha iniciat la informació pública de la seua proposta de programa per al desenvolupament de la unitat d'execució U-12 del Pla General d'Ordenació Urbana de Canals amb la protocol·lització del pla de reforma interior, l'alternativa tècnica de programa i el projecte d'urbanització, en la notaria de Rafael Estevan Gordo, situada a Canals, avinguda Jaume I, núm. 12; així mateix, consta un exemplar de la dita documentació depositat en l'Ajuntament de Canals.  
Es fa constar, en aplicació de l'article 134 de la Llei Urbanística Valenciana, que durant el termini d'un mes, comptat des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria abans esmentada, bé en l'Ajuntament de Canals, per a obtindre informació, pels procediments legals, sobre els documents objecte d'exposició pública i presentar al·legacions. Estes al·legacions podran presentar-se indistintament en la notaria de referència en horari de 10.00 a 14.00 hores, o bé en l'Ajuntament de Canals, en horari administratiu obert al públic.  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible.  
Canals, 8 de juliol de 2008.- L'administrador: Juan Miguel Guijarro Muñoz.